ব্রাসোভ
ব্রাসোভ (রোমানীয় উচ্চারণ: [braˈʃov] (শুনুন); জার্মান: Kronstadt; হাঙ্গেরীয়: Brassó, হাঙ্গেরীয় উচ্চারণ: [’brɒʃʃoː]; মধ্যযুগীয় লাতিন: ব্রাসোভিয়া বা করোনা; ১৯৫০–১৯৬০: ওরাসুল স্ট্যালিন) হল রোমানিয়ার একটি শহর এবং ব্রাসোভ প্রদেশের প্রশাসনিক কেন্দ্র। ২০১১ সালে অনুষ্ঠিত রোমানিয়ার শেষ আদমশুমারী অনুযায়ী, ব্রাসোভ শহরে মোট ২৫৩,২০০ জন মানুষ বসবাস করে, যা একে রোমানিয়ার ৭ম জনবহুল শহরে পরিণত করেছে। মেট্রোপলিটন অঞ্চল মোট ৩৬৯,৮৯৬ জন অধিবাসীকে স্থান করে দিয়েছে। ব্রাসোভ দেশের কেন্দ্রীয় অঞ্চলে অবস্থিত, যা বুখারেস্ট থেকে প্রায় ১৬৬ কিলোমিটার (১০৩ মাইল) এবং কৃষ্ণ সাগর থেকে প্রায় ৩৮০ কিমি (২৩৬ মা) উত্তরে অবস্থিত। এটি দক্ষিণাঞ্চলীয় কার্পাথিয়ানদের দ্বারা পরিবেষ্টিত এবং ট্রান্সিলভেনিয়া অঞ্চলের অংশভুক্ত। শহরটি রোমানিয়ার জাতীয় সংগীত-এর জন্মস্থান হিসেবে এবং গোল্ডেন স্ট্যাগ আন্তর্জাতিক সংগীত উৎসব আয়োজনের জন্য বিখ্যাত।